text: [{"text_idx": "#000004", "text": "Ta\u00f0 sigur Birgir Lu\u0308tzen u\u0301r Havn. Hann hevur fingi\u00f0 tilluta\u00f0 kvotu u\u0301r Fiskima\u0301lara\u0301\u00f0num, og hevur keypt skip u\u0301r Noreg, sum kemur til F\u00f8roya um nakrar dagar."}, {"text_idx": "#000005", "text": "- Vit hava keypt norska uppsjo\u0301varskipi\u00f0 Havfisk. Skipi\u00f0 er klassa\u00f0, og i\u0301 sera go\u0301\u00f0um standi, sigur Birgir Lu\u0308tzen, sum er rei\u00f0ari i\u0301 ny\u0301ggja felagnum Gra\u0301asteini, sum hevur keypt skipi\u00f0 til F\u00f8roya."}, {"text_idx": "#000006", "text": "Havfisk er ju\u0301st a\u0301 veg inn vi\u00f0 1200 tonsum av sild, og si\u0301\u00f0ani fara menn fra\u0301 rei\u00f0ari\u0301num yvir til Norra, og umbor\u00f0."}, {"text_idx": "#000007", "text": "- Skipi\u00f0 hevur bert havt ein eigara, og er sum sagt i\u0301 o\u0301tru\u0301liga go\u0301\u00f0um standi, og fiskar v\u00e6l. So kenslan hja\u0301 okkum er go\u0301\u00f0, nu\u0301 vit fara i\u0301 gongd vi\u00f0 at dri\u0301va okkara egna, sigur rei\u00f0arin vi\u00f0 Portalin."}, {"text_idx": "#000008", "text": "Talan er um kvotur um i\u0301t\u00f8kuligt skipakeyp, sum er grundarlagi\u00f0 hja\u0301 felagnum hja\u0301 Birgir Lu\u0308tzen. Skipi\u00f0, sum ver\u00f0ur skra\u0301sett i\u0301 To\u0301rshavn, fer at fa\u0301a navni\u00f0 Birita, sum er navni\u00f0 a\u0301 yngstu do\u0301ttrini hja\u0301 Birgir og konuni, og f\u00e6r kenningarnummari\u00f0 TN 132, sum er kenningarnummari\u00f0 hja\u0301 fyrrverandi Nornagesti, sum abbi Birgir a\u0301tti."}, {"text_idx": "#000009", "text": "- Um abbi livdi, so hev\u00f0i eg ivaleyst kalla\u00f0 skipi\u00f0 Nornagestur, men eg vil heldur uppkalla do\u0301tttur mi\u0301na enn einum skipi\u00f0, sum abbi mi\u0301n, sum er farin herfra\u0301, hevur a\u0301tt, sigur Birgir Lu\u0308tzen."}, {"text_idx": "#000010", "text": "Birgir sigur, at ta\u00f0 ver\u00f0a To\u0301rfinn Debes Davidsen, og bro\u0301\u00f0urin Sa\u0301mal Davidsen, sum koma at f\u00f8ra Biritu, og at fari\u00f0 ver\u00f0ur til fiskiskap so skjo\u0301tt \u00f8ll loyvini eru komin uppa\u0301 pla\u0301ss."}, {"text_idx": "#000011", "text": "Birita er bygt i\u0301 2000, er 60 metrar langt og 13 metrar breitt. Skipi\u00f0 lastar umlei\u00f0 2000 tons av svartkjafti, men ta\u0301 i\u00f0 talan ver\u00f0ur um sild og makrel, so fer skipi\u00f0 at lasta umlei\u00f0 1600 tons umframt k\u00f8ling."}]